《补感寓诗》
宋代·贺铸

猛虎未出柙，扰如搏鼠狸。
苍鹰方在韝，孱甚伏卵雌。
弭戢以违祸，孰云尔无知。
幸遭纵释仁，返谓人可欺。
岂复念前辱，摇尾垂翅时。
择肉毙侪类，戕忍犹天姿。
吾将罪虞者，奈何生致之。
南山有重阻，邓林无樛枝。
机穽与罗罻，今也将安施。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。